**Choi Soon-sil** (s. 23. kesäkuuta 1956; koreaksi 최순실, hanja 崔順實) on eteläkorealainen hengellinen saarnaaja, joka tunnetaan parhaiten yhteyksistään Park Geun-hyehen, josta tuli maan ensimmäinen viralta pantu presidentti vuonna 2017.

Tausta ja yksityiselämä
-----------------------

Choi syntyi Soulissa Mapon kaupunginosassa vuonna 1956. Hänen isänsä oli saarnaaja Choi Tae-min, joka oli aluksi buddhalainen munkki, mutta kääntyi sittemmin katolilaisuuteen. Tämän jälkeen isä Choi perusti Yongsae-gyo -nimisen kultin (suomeksi suurin piirtein *Ikuisen elämän kirkko*).. Kultti on sekoitus buddhalaisuutta, katolilaisuutta ja korealaista šamanismia. Kun Parkin äiti, Yuk Young-soo, salamurhattiin vuonna 1974, Choi Tae-min lähestyi tätä kirjeitse ja väitti puhuneensa Yukille unessaan ja alkoi tämän hengelliseksi mentoriksi.

Choi oli naimissa Chung Yoon-hoin kanssa. Pari asui yhdessä Daebaekissa samassa asunnossa yhdessä Parkin kanssa 1990-luvun lopussa, kun Park oli ehdokkaana parlamenttivaaleissa.

Choilla ja Chung olivat naimisissa vuosina 1995–2014. Parilla on yksi tytär: hevosurheilija Chung Yoo-ra..

Ura ja rikostuomiot
-------------------

Isänsä kuoleman jälkeen vuonna 1994 Choi jatkoi isänsä työtä ja alkoi toimia Parkin mentorina.

Etelä-Korean suurin sanomalehti, *Chosun Ilbo*, paljasti kesällä 2016, että Parkin hallinto oli painostanut eteläkorealaisia yrityksiä lahjoittamaan rahaa hyväntekeväisyysjärjestöille, jotka paljastuivat Choin hallinnoimiksi. Yhteensä yritysten kerrotaan maksaneen yli 70 miljoonaa dollaria.. Choi pidätettiin marraskuussa 2016. Hänen uskotaan pyrkineen tuhoamaan todistusaineistoa ennen tätä.. Hänen kerrottiin päässeen käsiksi salattuihin dokumentteihin ja kanavoineen hyväntekeväisyyteen tarkoitettuja rahoja itselleen.

Helmikuussa 2018 Choi tuomittiin 20 vuodeksi vankilaan osallisuudestaan lahjusskandaalissa. Tämän lisäksi hänet tuomittiin 18 miljardin wonin sakkoihin..

Lähteet
-------

1. ↑  South Korea's first woman president loses final appeal against 20-year corruption sentence *www.abc.net.au*.  14.1.2021. Viitattu 28.4.2021. (englanniksi)
2. 1 2  South Korea's Choi Soon-sil – the woman who brought down a government *Deutsche Welle*.  13.1.2017. Viitattu 29.4.2021. (englanniksi)
3. ↑  Steven Denney: Koreans Really Hate Their President's Secret Shamanistic-Evangelical Advisor *Foreign Policy*. Viitattu 29.4.2021. (englanniksi)
4. ↑  Choi Soon-sil: friend and downfall of a president *France 24*.  13.2.2018. Viitattu 29.4.2021. (englanniksi)
5. ↑  "박근혜 최순실 정윤회, 과거 같은 아파트에서 함께 살았다"  28.10.2016. seoul.co.kr. Viitattu 29.4.2021. (koreaksi)
6. ↑  Swirling Scandal Involving Shamanistic Cult Threatens S. Korean President *NPR.org*. Viitattu 29.4.2021. (englanniksi)
7. ↑  Corée du Sud: la présidente Park Geun-hye, "marionnette" destituée *LExpress.fr*.  9.12.2016. Viitattu 29.4.2021. (ranskaksi)
8. ↑  Park Geun-Hye | Biography, Facts, & Impeachment *Encyclopedia Britannica*. Viitattu 28.4.2021. (englanniksi)
9. ↑  Choi Soon-sil arrested without warrant *The Korea Herald*.  1.11.2016. Viitattu 28.4.2021. (englanniksi)
10. ↑  Ju-min Park: The fall of Choi Soon-sil: from Blue House confidante to incarceration *Reuters*.  1.11.2016. Viitattu 29.4.2021. (englanniksi)
11. ↑  Choi Soon-sil sentenced to 20 years in prison *The Korea Herald*.  13.2.2018. Viitattu 28.4.2021. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Korea

 |

 |